Lula-kabob. Lula-kabob ("kabab" — qovurilgan goʻsht) — shish sixga tortilgan va koʻmirda pishirilgan goʻshtli qiyma koʻrinishidagi Yaqin Sharqning turli mamlakatlari oshxonasining taomidir. Turli nomlar ostida bu taom Bolqondan Erongacha boʻlgan koʻplab xalqlarga maʼlum. Retsepti. Qiyma qoʻy goʻshti, dumba yogʻi, piyoz va ziravorlardan tayyorlanadi, ular yopishqoq massa holiga kelgunicha yaxshilab aralashtiriladi (taxminan 15 daqiqa). Ziravorlar qoʻshilib, muzlatgichga qoʻyiladi. „Kotletlar“ hosil qilinadi va sixga tortib, ustidan bir tekis taqsimlanadi. Lula-kabob sixi odatdagidan kengroq boʻlishi kerak. Mangal yoki gril ustida vaqti-vaqti bilan aylantirib qovuriladi. Anʼanaga koʻra, kabob koʻptirilmagan kulcha (lavash), piyoz halqalari, koʻkatlar, totim va koʻmirda pishirilgan pomidor bilan beriladi.